# **DECIZIA ETAPEI DE ÎNCADRARE**

## Nr. număr din 10.10.2017

....

Ca urmare a solicitării de emitere a acordului de mediu adresate de **SC OMV PETROM SA**, cu sediul în Str. Coralilor, Nr. 22, Bucureşti Sectorul 1, , înregistrată la APM Salaj cu nr. 4475/03.08.2017, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de ***Punct de colectare – GP 9 Suplacu de Barcău, propus a fi amplasat în loc. Leşmir, intravilan, com. Marca, jud. Sălaj***, nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 la pct. 3 lit. b) și lit) e);

b) Caracteristiclie proiectului:

b1) mărimea proiectului: Proiectul prevede echiparea și exploatarea punctului de colectare GP 9. Suprafața totală pe care se dorește realizarea proiectului măsoara **335 mp**. Punctul de colectare va fi construit în cadrul Cluster 15 de pe structura Suplacu de Barcău, alimentat de 6 sonde. În vederea realizării obiectivului se prevăd următoarele etape:

***Amenajarea alei de acces incinta*** care leaga instalațiile între ele;

***Amenajarea careului punctului de colectare,*** punctul de colectare GP 9, separarea de titei si gaze, va fi amplasata in careul punctului de colectare cu suprafata de 335 mp, aflat in intravilanul localității Marca, sat Leșmir, judeţul Sălaj. Instalațiile se vor monta pe fundații de beton, iar amplasamentul va fi delimitat cu dig de beton;

***Realizarea si montarea instalațiilor -*** Principalele faze de producție se referă la colectarea producției de țiței prin intermediul următoarelor instalații:

haba test producție: 20-TK-001;

haba test producție: 20-TK-002;

2 claviaturi cu 8 intrări;

rezervor îngropat;

3 pompe de transfer: 20-P-001A, B, C;

vas scurgeri: 57-TK-002;

pompî scurgeri: 57-P-002.

**Instalațiile vor fi alcătuite din:**

 - doua claviaturi cu 8 intrări;

 - doua habe de producție de cca. 48 mc. Haba de producție este  împărțită în 4 compartimente din care unul de total de cca. 36mc și 3 de etalonare de cca. 4 mc;

- un rezervor îngropat care preia produția din compartimentele de etalonare și o redirecționează către compartimentul de total cu ajutorul unei pompe submersibile cu o capacitate de cca. 10 mc/oră antrenată de un motor de 4 kW;

- trei pompe de transport tip PCP (pompe cu cavități progresive) cu o capacitate variabilă  între 20 – 30 mc/ora fiecare antrenată de un motor de cca. 30kW. Două funcționează în regim continuu, a treia pompă este de rezervă intrând automat în funcție în caz de defecțiune a uneia din cele două pompe sau supraproducție;

- cazan de apă caldă, în două trepte;

- electropompă de circulatie apă calda;

- electropompa de recirculare;

- instalatie de dedurizare a apei;

- vas de expansiune inchis, cu capacitate de 200 l;

- instalatie de umplere automata;

- supapă de siguranță, cu declanșare la 5 bar.

Accesul la locațiile punctului de colectare se realizează prin intermediul drumului petrolier existent. Drum de incintă – drum de acces la habe. Sistemul rutier are lungime 12 m și lațime de 4 m compus din:

- 10 cm macadam cu granulometrie 15-25 mm;

- 30 cm piatră spartă de cariera cu granulometrie continuă 15-25 mm si 40 - 60 mm;

- 5 cm strat de nisip, nespălat, cu granulometrie 0-7 mm;

- geotextil 2,5 mm pentru drumuri si platforme, cu rol de filtrare si drenaj.

b2) cumularea cu alte proiecte - în zona amplasamentului nu se mai derulează alte proiecte; b3) utilizarea resurselor naturale - se vor utiliza resurse naturale în cantităţi limitate, iar materialele necesare realizarii proiectului vor fi preluate de la societăţi autorizate;

b4) producţia de deşeuri: deşeurile rezultate în urma execuţiei lucrărilor, se vor depozita selectiv pe categorie de deşeu în containere speciale şi vor fi predate la societăţi autorizate în colectare/ valorificare/eliminare;

b5) emisiile poluante, inclusiv zgomotul şi alte surse de disconfort: vor fi generate de utilajele şi mijloacele de transport, pe perioada de realizare a proiectului;

 b6) riscul de accident, ţinându-se seama în special de substanţele şi de tehnologiile utilizate: riscul de accident, pe perioada execuţiei lucrărilor este redus, iar alimentarea utilajelor cu carburanţi se face numai la staţiile de distribuţie carburanţi autorizate; SC OMV PETROM SA are întocmit planul de prevenire şi combatere a poluărilor accidentale;

c) Localizarea proiectului: în intravilanul localităţii Leşmir, comuna Marca, jud. Sălaj,

- utilizarea existentă a terenului: zonă producție – careu sondă, amplasată pe un teren intravilan, conform Certificatului de Urbanism nr. 25/24.07.2017, eliberat de Primăria Comunei Marca;

- relativa abundenţă a resurselor naturale din zonă, calitatea şi capacitatea regenerativă a acestora: nu este cazul.

d) Caracteristicile impactului potenţial: - nu este cazul.

II. Condiţiile de realizare a proiectului:

* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări".
* Se vor respecta limitele impuse de STAS 12574/87 privind condiţiile de calitate a aerului în zonele protejate;
* Pe perioada execuţiei lucrărilor vor fi întreprinse măsuri pentru prevenirea şi reducerea poluării atmosferei cu pulberi, praf şi noxe chimice de orice fel, prin transportul şi manipularea adecvată a materialelor de orice natură şi a substanţelor chimice periculoase;
* Menţinerea permanentă a drumurilor de acces în stare bună, întreţinerea continuă a utilajelor şi mijloacelor de transport pentru limitarea nivelului emisiilor în atmosferă;
* Se vor lua măsuri de evitare a poluării fonice şi de încadrare în normativele standard pentru vibraţii şi zgomote conform STAS nr. 10009/1988 şi STAS 12025/2/1981
* Deşeurile rezultate, indiferent de natura lor se vor gestiona în conformitate cu prevederile Legii 211 din 2011(r1), privind regimul deşeurilor, cu modificările ulterioare;
* Monitorizarea gestiunii deşeurilor prin respectarea H.G. nr. 856/2002, cu modificările ulterioare privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
* Respectarea H.G. nr. 1403/2007 privind refacerea zonelor în care solul, subsolul, şi ecosistemele terestre au fost afectate;
* Depozitarea şi manipularea substanţelor chimice utilizate cu respectarea prevederilor Legii nr. 360/2003, privind regimul substanţelor şi preparatelor chimice periculoase, modificată şi completată prin Legea nr.263/2005 ;
* Ţinerea evidenţei cantităţilor de substanţe periculoase stocate (dacă este cazul) şi consumate;
* Respectarea Hotărârii Guvernului nr. 621 din 23.06.2005 privind gestionarea ambalajelor şi a deşeurilor din ambalaje;
* Repararea utilajelor şi a mijloacelor de transport şi schimbul de ulei se va face numai în incinte autorizate;
* Respectarea prevederilor OUG nr. 195/2005 privind protecţia mediului, aprobată cu modificări de Legea nr. 265/2006, modificată de OUG nr. 57/2007 , OUG nr. 114/2007 şi OUG nr. 164/2008;
* Amplasarea organizării de şantier şi a depozitelor, precum şi alte activităţi conexe, se vor realiza cu respectarea prevederilor O.U.G. nr. 195/2005 aprobată cu modificări prin Legea nr. 265/2006 privind protecţia mediului cu completările şi modificările ulterioare;
* Respectarea prevederilor actelor/avizelor emise de alte autorităţi pentru prezentul proiect;
* Respectarea prevederilor STAS 10009/1988, privind nivelul de zgomot.

Pentru obţinerea autorizaţiei de construire se vor obţine actele/avizele stabilite în certificatul de urbanism și cele solicitate în şedinţa CAT, respectiv:

- punct de vedere DJC Sălaj;

- aviz ANIF;

- clasă de calitate OSPA.

***Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Sălaj urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

 Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora. Prezenta decizie poate fi contestată în conformitate cu prevederile H.G. nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Dr. ing. AURICA GREC**

 **Şef Serviciu Avize, Acorduri, Autorizaţii,**

 **ing. Gizella Balint**

 **Întocmit,**

**ing. Anca Horotan**